ⵜⴰⴳⵍⴷⵉⵜ ⵏ ⵢⵉⵏⴳⵍⴰⵟⵉⵕⵕⴰ

ⵜⴰⴳⵍⴷⵉⵜ ⵏ ⵉⵏⴳⵍⴰⵟⵉⵕⵕⴰ ⵏⵖ ⵜⴰⴳⵍⴷⵉⵜ ⵏ ⵏⵏⴳⵍⵉⵣ ⵜⴰⴳⵍⴷⵉⵜ ⵏ ⵉⵏⴳⵍⴰⵟⵉⵕⵕⴰ ⴷ ⵢⴰⵏ ⵓⵡⴰⵏⴽ ⴰⵎⵥⵉⵎⴰⵏ ⵙⴳ ⵜⴳⵣⵉⵔⵜ ⵏ ⴱⵔⵉⵟⴰⵏⵢⴰ ⵉⵎⵇⵇⵓⵔⵏ ⵙⴳ ⵜⵊⵕⵎⴰ ⵜⵉⵙ 10, ⵙ ⵜⵎⵓⵏⵜ ⵏ ⵜⴳⵍⴷⵉⵡⵉⵏ ⴱⴹⴰⵏⵉⵏ ⵏ ⵡⴰⵏⴳⵍⵓ-ⵙⴰⴽⵙⵓⵏ, ⴰⵔ 1 ⵎⴰⵢⵓ 1707, ⵍⵍⵉⵖ ⵜⵎⵓⵏ ⴷ ⵚⴽⵓⵟⵍⴰⵏⴷⴰ ⴰⴼⴰⴷ ⴰⴷ ⵙⴽⵔⵏⵜ ⵜⴰⴳⵍⴷⵉⵜ ⵏ ⴱⵔⵉⵟⴰⵏⵢⴰ ⵜⴰⵎⴰⴳⴳⴰⵔⵜ ⵍⵍⵉ ⵔⴰⴷ ⵙⵓⵍ ⵉⴳ ⵜⴰⴳⵍⴷⵉⵜ ⵉⵎⵓⵏⵏ. ⵜⴰⴳⵍⴷⵉⵜ ⵏ ⵉⵏⴳⵍⴰⵟⵉⵕⵕⴰ ⵜⴳⴰ ⵙⴳ ⵉⵡⵓⵏⴰⴽ ⴰⴽⴽⵯ ⴷⵓⵙⵏⵉⵏ  ⵓⵔⵓⴱⴰ ⴳ ⵓⵣⵎⵣ ⴰⵏⴰⵎⵎⴰⵙ ⴷ ⵓⵣⵎⵣ ⴰⵜⵔⴰⵔ ⴰⵎⵣⵡⴰⵔⵓ.

 ⴰⵎⵣⵔⵓⵢ 
ⵙⵖ ⵓⵙⴳⴳⵯⴰⵙ ⵏ 886, ⴰⵍⴼⵔⵉⴷ ⴰⵎⴰⴳⵯⵔ ⵢⵓⵎⵥ ⴷⴰⵖ ⵜⴰⵎⴷⵉⵏⵜ ⵏ ⵍⵓⵏⴹⵓⵏ ⵙⵖ ⵓⴼⵓⵙ ⵏ ⵉⴱⵉⴽⵉⵏⵏ ⵉⴷⴰⵏⵉⵎⴰⵔⴽⵉⵢⵏ, ⵍⵍⵉⵖ ⵎⴰⵢⴰⴷ, ⵉⴳⴰ ⵉ ⵢⵉⵅⴼ ⵏⵏⵙ ⵉⵙⵎ ⵏ ⵓⴳⵍⵍⵉⴷ ⵏ ⵡⴰⵏⴳⵍⵓ-ⵙⴰⴽⵙⵓⵏⵏ, ⴰⵢⵍⵍⵉⴳ ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 899. ⴳ ⵜⵣⵡⵉⵔⵉ ⵏ ⵜⵊⵕⵎⴰ ⵜⵉⵙ ⵎⵔⴰⵡⵜ, ⵜⵉⴳⵍⴷⵉⵡⵉⵏ ⴱⴹⴰⵏⵉⵏ ⵏ ⵡⴰⵏⴳⵍⵓ-ⵙⴰⴽⵙⵓⵏⵏ ⵎⵓⵏⵏⵜ ⴼ ⵓⴼⵓⵙ ⵏ ⵜⴰⵔⵡⴰ ⵏ ⴰⵍⴼⵔⵉⴷ; ⵉⴷⵡⴰⵔⴷ ⴰⵎⵣⵡⴰⵔⵓ (ⵍⵍⵉ ⵉⵏⴱⴹⵏ ⵙⵖ 899 ⴰⵔ 924) ⴷ ⴰⵜⵉⵍⵙⵜⴰⵏ (ⵍⵍⵉ ⵉⵏⴱⴹⵏ ⵙⵖ 924 ⴰⵔ 939) ⴰⴼⴰⴷ ⴰⴷ ⵙⴽⵔⵏ ⵜⴰⴳⵍⴷⵉⵜ ⵏ ⵉⵏⴳⵍⵉⵣⵏ. ⵖ ⵓⵙⴳⴳⵯⴰⵙ ⵏ 927, ⴰⵜⵉⵍⵙⵜⴰⵏ ⵉⵙⵍⴽ ⵜⴰⴳⵍⴷⵉⵜ ⵜⴰⵎⴳⴳⴰⵔⵓⵜ ⵏ ⵉⴱⵉⴽⵉⵏⵏ ⵍⵍⵉ ⵉⵖⴰⵎⴰⵏ, ⵢⵓⵔⴽ, ⵉⴳ ⴳⵉⵙ ⵎⴰⵢⴰⵏⵏ ⴰⵏⴱⴱⴰⴹ ⴰⴽⴽⵯ ⵉⵣⵡⵓⵔⵏ ⵏ ⵉⵏⴳⵍⵓ-ⵙⴰⴽⵙⵓⵏⵏ ⵏ ⵏⵏⴳⵍⵉⵣ ⴽⵓⵍⵍⵓ ⵜⵜ. ⵖ ⵓⵙⴳⴳⵯⴰⵙ ⵏ 1016, ⵜⴰⴳⵍⴷⵉⵜ ⵜⴳⴰ ⵢⴰⵏ ⵓⴳⵣⵣⵓⵎ ⵙⵖ ⵜⵎⵏⵓⴽⴷⴰ ⵏ ⵢⵉⵍⵍ ⵏ ⵓⴳⴰⴼⴰ ⵏ ⴽⵏⵓⵜ ⴰⵎⴰⴳⵯⵔ, ⵍⵍⵉ ⵉⴳⴰⵏ ⵢⴰⵜ ⵜⵓⵔⴼⴰ ⵜⵓⵎⴷⴰⵏⵜ ⴳⵔ ⵉⵏⴳⵍⵉⵣ ⴷ ⴹⴹⴰⵏⵎⴰⵔⴽ ⴷ ⵏⵓⵔⵡⵉⵊ. ⴰⴽⵛⵛⵓⵎ ⵏ ⵉⵏⵓⵔⵎⴰⵏⵏ ⵖ ⵓⵙⴳⴳⵯⴰⵙ ⵏ 1066 ⵢⵉⵡⵉ ⵙ ⵓⵙⵎⴰⵜⵜⵉ ⵏ ⵜⵎⴰⵥⵓⵏⵜ ⵏ ⵏⵏⴳⵍⵉⵣ ⴷ ⵉⴱⵔⴳⵎⵎⵉ ⴰⴳⵍⴷⴰⵏ ⵙⵖ ⵜⵖⵔⵎⵜ ⵏ ⵡⴰⵏⴳⵍⵓ-ⵙⴰⴽⵙⵓⵏⵏ ⵖ ⵡⵉⵏⵛⵜⵔ ⵙ ⵡⵙⵜⵎⵉⵏⵙⵜⵔ, ⵜⵉⵖⵔⵎⵜ ⵏ ⵍⵓⵏⴷⵓⵏ ⵜⵙⴱⵉⴷⴷ ⵙ ⵜⴰⵣⵣⵍⴰ ⴰⴳⴰⵢⵢⵓ ⵏⵏⵙ ⵉⵙ ⵜⴳⴰ ⵢⴰⵏ ⵓⵥⵥⵓⵏ ⵉⵎⵇⵇⵓⵕⵏ ⵏ ⵜⵙⴱⴱⴰⴱⵜ ⴷⵖ ⴰⵎⵎⴰⵙ ⵏ ⵜⵎⴰⵣⵉⵔⵜ ⵏ ⵉⵏⴳⵍⴰⵟⵉⵕⵕⴰ.

ⴰⵎⵣⵔⵓⵢ ⵏ ⵜⴳⵍⴷⵉⵜ ⵏ ⵉⵏⴳⵍⴰⵟⵉⵕⵕⴰ ⵙⵖ ⵓⴽⵛⵛⵓⵎ ⵏ ⵉⵏⵓⵔⵎⴰⵏⵏ ⵏ ⵓⵙⴳⴳⵯⴰⵙ 1066, ⴰⵔ ⵢⴰⴷⵍⵍⵉ ⵢⴰⵟⵟⵓ ⴳⵔ ⵉⵣⵎⴰⵣ ⴷⴰ ⵉⵡⵉⵏⵉⵏ ⵉⵙⵎ ⵏ ⵜⵡⵊⵉⵡⵉⵏ ⵍⵍⵉ ⵙⵙⵓⴳⵔⵏⵉⵏ: ⵉⵏⵓⵔⵎⴰⵏⵏ/ⵉⴰⵏⵊⵉⵠⵉⵢⵏ 1066–1216, ⵉⴷ ⵒⵍⴰⵏⵜⴰⴳⴻⵏⴻⵜ 1216–1485, ⵉⴷ ⵜⵓⴷoⵔ 1485–1603 ⴷ ⵉⴷ ⵙⵜⵓⴰⵔⵜ 1603–1707 (ⵍⵍⵉ ⵉⵜⵜⵢⴰⵔⵏ/ⵉⵜⵜⴱⴱⵉⵏ ⵙ ⴳⵔ-ⴳⵍⴷⵉⵜ "ⵉⵏⵜⴻⵔⵔⴻⴳⵏⵓⵎ" ⵙⵖ 1649 ⴰⵔ 1660). ⵉⴳⵍⵍⵉⴷⵏ ⴰⴽⴽⵯ ⵏ ⵏⵏⴳⵍⵉⵣ ⵍⵍⵉ ⴹⴼⵕⵏⵉⵏ 1066 ⴽⴽⴰⵏ ⴷ ⵙ ⵉⵥⵓⵕⴰⵏ ⵏⵏⵙⵏ ⵉⵏⵓⵔⵎⴰⵏⵏ, ⵉⵙⵙⵏⵜⵉ ⵙ ⵀⵉⵏⵔⵉ ⵡⵉⵙ ⵙⵉⵏ (ⵉⵏⴱⴹ ⵙⵖ 1154 ⴰⵔ 1189) ⴰⵛⴽⵓ ⵙⵖ ⵓⵣⵎⵣ ⴰⵏⵏ, ⵉⴳⵍⵍⵉⴷⵏ ⵉⴷ ⴰⵏⴳⴻⵠⵉⵏ ⵓⵔⵔⵉⵏ ⴷ ⴳⴰⵏ ⵏⵉⵜ "ⵉⵏⴳⵍⵉⵣⵏ" ⵖ ⵉⵔⴼⵙⴰⵏ ⵏⵏⵙⵏ; ⵜⵉⴳⵎⵎⴰ ⵏ ⵍⴰⵏⴽⴰⵙⵜⵔ ⴷ ⵢⵓⵔⴽ ⴳⴰⵏⵜ ⵙ ⵙⵏⴰⵜ ⵉⵜⵙⵏⵜ ⵉⵖⵕⵓⵛⵏ ⵎⵥⵥⵉⴽⴽⵓⴽⵏ ⵙⵖ ⵉⵒⵍⴰⵏⵜⴰⵊⵉⵏⵉⵢⵏ, ⵜⴰⵡⴰⵛⵓⵍⵜ ⵏ ⵉⴷ ⵜⵓⴷoⵔ ⵜⵏⵏⴰ ⵉⵙ ⴷ ⴽⴽⴰⵏ ⴷⴰⵔ ⵉⴷⵡⴰⵔⴷ ⵡⵉⵙ ⴽⵕⴰⴹ ⵙⵖ ⴷⴰⵔ ⵊⴰⵡⵏ ⴱⵓⴼⵓⵔⵜ, ⴷ ⵊⵉⵎⵙ ⵡⵉⵙ ⵙⴹⵉⵙ (ⴰⵎⵣⵡⴰⵔⵓ ⵖ ⵏ ⵜⴳⵎⵎⵉ ⵏ ⵙⵜⵓⵡⴰⵔⵜ) ⵉⵏⵏⴰ ⵉⵙ ⴷ ⵉⴽⴽⴰ ⵀⵉⵏⵔⵉ ⵡⵉⵙ ⵙⴰ ⵙⵖ ⴷⴰⵔ ⵎⴰⵔⴳⴰⵔⵉⵜ ⵜⵓⴷoⵔ.

ⴰⵙⵎⴰⴷ ⵏ ⵓⵙⵍⴰⴽ ⵏ ⵡⵉⵢⵍⵣ (ⵡⴰⵍⴻⵙ) ⵙ ⵓⴼⵓⵙ ⵏ ⵉⴷⵡⴰⵔⴷ ⴰⵎⵣⵡⴰⵔⵓ ⵖ ⵓⵙⴳⴳⵯⴰⵙ ⵏ 1284 ⵉⴳⴰ ⵜⴰⵎⴰⵣⵉⵔⵜ ⵏ ⵡⴰⵢⵍⵣ ⴷⴷⵓ ⵓⵏⴱⴰⴹ ⵏ ⵉⵙⵏⵉ ⵏ ⵉⵏⴳⵍⴰⵟⵉⵕⵕⴰ. ⵉⴷⵡⴰⵔⴷ ⵡⵉⵙ ⴽⵕⴰⴹ (ⵍⵍⵉ ⵉⵏⴱⴰⴹⵏ ⵙⵖ 1327 ⴰⵔ 1377) ⵉⵙⵙⵏⴼⵍ ⵜⴰⴳⵍⴷⵉⵜ ⵏ ⵏⵏⴳⵍⵉⵣ, ⵉⵔⴰⵔ ⵜⵜ ⵉⴷ ⵢⴰⵜ ⵙⵖ ⵜⵏⵓⵢⴰ ⵜⵉⵙⵔⴷⴰⵙⵉⵏ ⵍⵍⵉ ⴰⴽⴽⵯ ⵊⴼⴰⵏⵉⵏ ⵖ ⵓⵔⵓⴱⴰ; ⴰⵣⵎⵣ ⵏ ⵜⵏⴱⴰⴹⵜ ⵏⵏⵙ ⵉⵥⵔⴰ ⵓⵍⴰ ⵉⵔⴷⵓⴷⴰⵣ ⵎⵇⵇⵓⵕⵏⵉⵏ ⵖ ⵓⵙⵍⴳⵏ ⴷ ⵜⵖⴰⵔⴰⵙⵜ ⵏ ⵜⵏⴱⴰⴹⵜ —ⵙⵍⴰⵡⴰⵏ ⴰⴽⴽⵯ ⴰⵙⴱⵓⵖⵍⵓ ⵏ ⵓⴱⵕⵍⴰⵎⴰⵏ ⵏ ⵉⵏⴳⵍⵉⵣ. ⵙⵖ ⵜⵎⵉⵔⴰⵡⵉⵏ ⵏ 1340, ⵜⵓⵜⵔⴰ ⵏ ⵏⵏⴳⵍⵉⵣ ⵉ ⵉⵙⵏⵉ ⴰⴼⵔⴰⵏⵙⵉⵙ ⵜⵍⵍⴰ ⵎⴰⵛⵛ ⵓⵔ ⵜⴳⵉ ⵢⴰⵜ, ⴷ ⵉⵎⵏⵖⵉ ⵏ ⵜⵎⵉⴹⵉ ⵏ ⵉⵙⴳⴳⵯⴰⵙⵏ ⴷ ⵓⵙⵙⵏⴼⴷ ⵏ ⵉⵎⵏⵖⵉ ⵏ ⵉⵊⴷⴷⵉⴳⵏ (ⵡⴰⵔⵙ oⴼ ⵜⵀⴻ ⵔoⵙⴻⵙ) ⵖ 1455, ⵉⵏⴳⵍⵉⵣⵏ ⵓⵔ ⵙⵓⵍ ⵍⵍⵉⵏ ⵖ ⵓⴷⵖⴰⵔ ⴷⴰ ⵔⴰⴷ ⵜⵏ ⵢⴰⵊⵊ ⴰⴷ ⴹⴼⴰⵕⵏ ⵜⵓⵜⵔⵉⵡⵉⵏ ⵏⵏⵙⵏ ⵖ ⴷⴰⵔ ⴼⵔⴰⵏⵙⴰ, ⵔⵥⴰⵏ ⴰⴽⴽⵯ ⵖ ⵉⴽⴰⵍⵉⵡⵏ ⵏⵏⵙⵏ ⵖ ⵜⵎⵏⵥⴰⵡⵜ ⵏ ⵓⵔⵓⴱⴰ, ⴰⵢⵙⵍⴰⴷ ⵜⵉⵖⵔⵎⵜ ⵏ ⴽⴰⵍⵉ (ⵛⴰⵍⴰⵉⵙ).

ⵍⵍⵉⴳ ⵣⵔⵉⵏ ⵉⴱⵔⴳⴰⵎⵏ ⵏ ⵉⵎⵏⵖⵉ ⵏ ⵉⵊⴷⴷⵉⴳⵏ, ⵜⴰⵡⴰⵛⵓⵍⵜ ⵏ ⵉⴷ ⵜⵓⴷⵓⵔ ⵜⵙⵙⵓⴳⵔ ⵖ ⵓⵣⵎⵣ ⵏ ⵜⵏⴽⵔⴰ ⵜⴰⵏⴳⵍⵉⵣⵜ (ⵔⴻⵏⴰⵉⵙⵙⴰⵏⵛⴻ), ⵙⵙⴼⵍⵉⵏ ⴷⴰⵖ ⵜⴰⵏⴰⵢⴰ ⵜⴰⴳⵍⴷⴰⵏⵜ ⵍⵍⵉ ⴷⴰⵔⵙⵏ ⵉⵍⵍⴰⵏ ⵖ ⵓⴳⵎⵎⵓⴹ ⵏ ⵉⴽⴰⵍⵉⵡⵏ ⵏⵏⵙⵏ ⵏⵉⵜ, ⵙⵎⴷⵏ ⵜⴰⵎⵓⵏⵜ ⴳⵔ ⴰⵙⵏ ⴷ ⵜⵉⵏ ⵏ ⵡⵉⵢⵍⵣ ⴷⴷⵓ ⵉⵙⵍⴳⴰⵏⵏ ⵏ ⵡⵉⵢⵍⵣ (1535–1542). ⵀⵉⵏⵔⵉ ⵡⵉⵙ ⵜⴰⵎ ⵉⴳⵍⵉ ⴰⵙⵏⵎ ⵉⵏⴳⵍⵉⵣ, ⵜⵙⴰⵍⴰ ⵉⵍⵍⵉⵙ ⵉⵍⵉⵣⴰⴱⵉⵜ ⵜⴰⵎⵣⵡⴰⵔⵓⵜ (ⵍⵍⵉ ⵉⵏⴱⴹⵏ ⴳⵔ 1558 ⴰⵔ 1603) ⴰⵙⵎⴰⴷ ⵏ ⵓⵙⵏⵎ ⴰⵙⴳⴷⴰⵏ ⴰⵍⵉⵣⴰⴱⵉⵜ, ⵖ ⵡⴰⴽⵓⴷ ⴰⵏⵏ ⵏⵉⵜ, ⵜⵙⴽⵔ ⵙⵖ ⵉⵏⴳⵍⴰⵟⵉⵕⵕⴰ ⵢⴰⵏ ⵓⵡⴰⵏⴽ ⵉⵎⵇⵇⵓⵕⵏ, ⵜⴳⴰ ⵜⵉⵔⵙⴰⵍ ⵏ ⵜⵎⵏⵓⴽⴷⴰ ⵜⴰⴱⵔⵉⵟⴰⵏⵉⵜ ⵙ ⵓⵙⴷⵓⵔⵔⵉ ⵏ ⵉⴽⴰⵍⵉⵡⵏ ⵏ ⵓⵎⵔⵉⴽⴰ.

ⴰⵙⵙⵖⵍⵉ ⵏ ⴷⵊⵉⵎⵙ ⵡⵉⵙ ⵙⴹⵉⵙ ⴷ ⵓⵎⵣⵡⴰⵔⵓ (ⵊⴰⵎⴻⵙ ⵠⵉ ⴰⵏⴷ ⵉ) ⵖ ⵓⵙⴳⴳⵯⴰⵙ 1603 ⵢⵉⵡⵉ ⵙ ⵜⴰⵎⵓⵏⵜ ⵏ ⵉⵙⵏⵉⵜⵏ, ⵎⴰⵢⴰⴷ ⵍⵍⵉⵖ ⵜⴽⴽⴰ ⵜⵡⴰⵛⵓⵍⵜ ⵏ ⵙⵜⵓⵡⴰⵔⵜ (ⵙⵜⵓⴰⵔⵜ ⴷⵢⵏⴰⵙⵜⵢ) ⴼ ⵜⴳⵍⴷⴰⵢ ⵏ ⵉⵏⴳⵍⴰⵟⵉⵕⵕⴰ ⴷ ⵙⴽⵓⵜⵍⴰⵏⴷ ⴷ ⵉⵔⵍⴰⵏⴷⴰ. ⵖ ⴷⴷⵓ ⵜⵏⴱⴰⴹⵜ ⵏ ⵜⵡⴰⵛⵓⵍⵜ ⵏ ⵙⵜⵓⵡⴰⵔⵜ, ⵜⵥⵥⵉⴹⵕ ⵉⵏⴳⵍⴰⵟⵉⵕⵕⴰ ⵢⴰⵏ ⵉⵎⵏⵖⵉ ⵓⵖⵔⵉⵎ ⵍⵍⵉ ⵉⴳⴳⵓⵔⴰⵏ ⵙ ⵜⵉⵏⵖⵉ ⵏ ⵓⴳⵍⵍⵉⴷ ⵛⴰⵔⵍ ⴰⵎⵣⵡⴰⵔⵓ (ⵛⵀⴰⵔⵍⴻⵙ ⵉ) ⵖ ⵓⵙⴳⴳⵯⴰⵙ 1649. ⵜⵓⵔⵔⵉ ⴷ ⵜⵏⴱⴰⴹⵜ ⵜⴰⴳⵍⴷⴰⵏⵜ ⵖ 1660, ⴷ ⵉⵎⵏⵖⵉ ⵓⵖⵔⵉⵎ ⵉⵙⵔⵙ ⵉⵎⵉⵍ ⵢⴰⵏ ⵓⵣⵔⴼ ⵉⵙ ⵓⵔ ⵢⵓⴼⵉ ⵓⴳⵍⵍⵉⴷ ⵏ ⵉⵏⴳⵍⴰⵟⵉⵕⵕⴰ ⴰⴷ ⵉⵏⴱⴹ ⴱⵍⴰ ⴰⵙⵙⵉⵖⵯⵥⵏ ⵏ ⵓⴱⵕⵍⴰⵎⴰⵏ. ⵙⵖ ⵖⵉⴽⴽⴰⵏⵏ, ⵜⴳⴰ ⵜⴳⵍⴷⵉⵜ ⵏ ⵉⵏⴳⵍⵉⵣ, ⵓⵍⴰ ⴰⵡⴰⵏⴽ ⵍⵍⵉ ⵜⵜ ⵉⴷ ⵉⴹⴼⴰⵕⵏ, ⵜⴰⴳⵍⴷⵉⵜ ⵉⵎⵓⵏⵏ, ⵢⴰⵜ ⵜⴳⵍⴷⵉⵜ ⵜⴰⴷⵓⵙⵜⵓⵔⵉⵜ ⵖ ⵜⵉⵍⴰⵡⵜ. ⵖ ⵢⴰⵏ ⵎⴰⵢⵢⵓ 1707, ⴷⴷⵓ ⵜⴼⴰⴷⵉⵡⵉⵏ ⵏ ⵜⴰⵎⵓⵏⵜ ⵏ 1707, ⴰⴱⵕⵍⴰⵎⴰⵏ ⵉⵜⵜⵢⴰⵡⴳⴷⴰⵍ, ⵖⵎⴽⴰⵏⵏ ⴷ ⵜⴳⵍⴷⴰⵢ ⵏ ⵉⵏⴳⵍⵉⵣ ⴷ ⵙⴽⵓⵜⵍⴰⵏⴹⴰ ⵙ ⵙⵏⴰⵜ. ⵎⵓⵏⵏ ⵉⵍⵎⵎⴰ ⴱⴷⴷⴰ ⵡⴰⵢⴷⴰⵜⵏ ⵏⵏⵙⵏⵜ ⴷ ⵉⵖⵡⴰⵎⵔ ⵏⵏⵙⵏⵜ ⵖ ⵢⴰⵜ ⵜⴳⵍⴷⵉⵜ ⵍⵍⵉ ⵎⵉ ⵉⵙⵎⵏ ⴱⵔⵉⵜⴰⵏⵢⴰ ⵜⴰⵎⴰⴳⵯⵔⵜ, ⵖⴰⵢⵍⵍⵉ ⵉⵙⴽⵔⵏ ⵜⴰⴳⵍⴷⵉⵜ ⵏ ⴱⵔⵉⵜⴰⵏⵢⴰ ⵜⴰⵎⴰⴳⵯⵔⵜ ⴷ ⵓⴱⴰⵔⵍⴰⵎⴰⵏ ⵏ ⴱⵔⵉⵜⴰⵏⵢⴰ ⵜⴰⵎⴰⴳⵯⵔⵜ."

 ⵥⵕ ⵓⴳⴳⴰⵔ 

 ⵉⵏⴳⵍⵉⵣ

 ⵉⵙⴰⵖⵓⵍⵏ